Diari Oficial de la Generalitat Valenciana


Sumari del DOGV 2103, del 15-09-1993 (1993/829180)

RESOLUCIÓ de 26 de juliol de 1993, de la Direcció General d'Indústria i Energia, per la qual autoritza a l'empresa Compañía Española de Gas (Cegas) el canvi de característiques del gas subministrat al terme municipal de València.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2103

Data del DOGV
:   15-09-1993

Secció del DOGV
:   ALTRES DISPOSICIONS

Número del document
:   1993/829180


Data del document
:   26-07-1993

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 26 de juliol de 1993, de la Direcció General d'Indústria i Energia, per la qual autoritza a l'empresa Compañía Española de Gas (Cegas) el canvi de característiques del gas subministrat al terme municipal de València.  
Vist l?escrit de 8 d'abril de 1993 pel qual Cegas, SA, sol·licita autorització administrativa per a distribuir gas natural a les zones que fins la data se subministrava gas manufacturat.  
Antecedents de fet  
Primer  
L'empresa Cegas és titular de la concessió administrativa per al subministrament de gas canalitzat, entre altres, als termes municipals de València, Burjassot i Godella.  
El gas distribuït actualment es reparteix,, segons zones, en gas manufacturat i gas natural, aquest últim autoritzat per resolució de la Conselleria d?Indústria, Comerç i Turisme de data 16 de juliol de 1986.  
Segon  
Mitjançant l?escrit de 8 d'abril de 1993 pel qual Cegas, SA, sol·licita autorització administrativa per a distribuir gas natural a les zones que fins la data se subministrava de gas manufacturat, pels avantatges que la utilització d'aquest comporta, aportant el pla operatiu per a efectuar aquesta substitució.  
Fonaments de dret  
Primer  
D'acord amb el que estableix l'article 2n de la Llei 10/1987, de 15 de juny, de normes bàsiques per a un desenvolupament coordinat d'actuacions en el sector de combustibles gasosos, en els termes que reglamentàriament es determinen, es requerirà autorització administrativa prèvia aquelles activitats referents als combustibles gasosos que per la seua importància o circumstàncies d'especial interès s'estime oportuns.  
Segon  
El precepte citat, en defecte de desplegament reglamentari de l'esmentada Llei 10/1987, de 15 de juny, d'acord amb el que disposa la disposició transitòria primera d'aquesta, s'ha de complementar amb el que estableix el Reglament General del Servei Públic de Gasos Combustibles, aprovat pel Decret 2913/1973, de 26 d'octubre.  
L'article 8.c) del citat Reglament General del Servei Públic de Gasos Combustibles exigeix autorització administrativa de la Direcció General de l?Energia per a procedir al canvi de les característiques del gas subministrat, o la seua substitució per un altre intercanviable.  
Tercer  
D'acord amb el que indica l'article 32.5 de l?Estatut d'Autonomia de la Comunitat Valenciana i el que, disposa l'apartat B) II. 1 del Reial Decret 1047/1984, d?11 d'abril, de transferències de serveis a la Comunitat Valenciana en matèria d'indústria, energia i mines, correspon a la Conselleria d?Indústria, Comerç i Turisme l'atorgament de l'autorització citada en els fonaments jurídics anteriors, i dins d'ella, com a òrgan especialitzat per raó de la matèria a aquesta Direcció General d?Indústria i Energia.  
Resolució  
En virtut d'això, aquesta Direcció General d'Indústria i Energia resol autoritzar a Cegas el canvi de gas manufacturat pel gas natural en totes les zones dels termes municipals de València, Burjassot i Godella, i estableix les condicions següents:  
1ª. La substitució del gas manufacturat per gas natural es realitzarà conforme s'assenyala en el- pla operatiu que acompanya l?escrit presentat per Cegas amb data 8 d'abril de 1993. Això significa que aquesta substitució s'efectuarà en 7 fases, corresponents cadascuna d'elles a les distintes zones que a continuació s'indiquen, en el termini de 7 anys:  
 Fases Abonats  
1. Músic Ginés/Amistad. Hnos. Maristas 6.660  
2. Malvarrosa/Port. Albereda/Jaume Roig  
 Av. Constitució. Av. Burjassot. Burjassot 12.050  
3. Cardenal Benlloch/Floresta. Eduardo Boscá.  
 Peris y Valero. Martí. Borriana 12.010  
4. Colom/Sueca/Russafa. Sant Vicent. Pl. la Reina 10.277  
5. Pl. Espanya. Sant Vicent. Joaquín Navarro.  
 Giorgeta. Jesús. Conca 10.131  
6. C/ Sagunt. Santa Amàlia. Jardí Botànic.  
 Guillem de Castro. Ferran el Catòlic 9.937  
7. Av. Cid. Abastos. Calixt III. Petxina.  
 Escorxador. S. José de Calasan 9.330  
 Total 70.395  
2ª. D'acord amb el que estableix l'article 9.b) del citat Reglament General del Servei Públic de Gasos Combustibles, amb caràcter previ a la substitució del gas manufacturat per gas natural, Cegas haurà d'obtenir del Servei Territorial d?Indústria i Energia de València l'autorització administrativa al projecte de modificació i adequació a gas natural de les seues instal·lacions que a tal efecte hauran de presentar en aquest organisme, subscrit per tècnic competent i visat en el col·legi oficial corresponent. El projecte podrà ser global de les 7 fases o podrà presentar-se un projecte individual per a cada fase.  
La posada en servei de les instal·lacions noves o de les modificades a gas natural, exigirà de la presentació d'un certificat de final d'obra subscrit per tècnic competent en què s'acredite l'adaptació del que realitza el projecte autoritzat, en què s'adjuntarà plans descriptius de les xarxes indicant diàmetre i materials d'aquests. En el cas d'interessar la posada en servei de part d'una fase pot presentar-se el certificat i el pla referit a aquesta.  
3ª. Abans del canvi a gas natural, les instal·lacions dels abonats hauran de ser inspeccionades per personal de Cegas o persones acreditades per l?empresa, com a màxim en el termini de l'any anterior a què s'efectuarà el canvi de gas, d'acord amb els criteris tècnics per a la revisió de les instal·lacions receptores de gas continguts en la norma UNE 60-670-93.  
La inspecció s'efectuarà tant a les instal·lacions comunes com a les individuals, i s'alçarà acta d'aquesta, lliurant una còpia als abonats.  
Quan d'acord amb la norma UNE citada haja de quedar fora de servei una instal·lació o part defectuosa d'aquesta, s'efectuarà bloquejant mecànicament la clau de pas i dotar-la de precinte, al temps que s'haurà informat a l'abonat d'aquesta circumstància, com també dels defectes que hagen de corregir prèviament a donar-los servei de gas.  
En el cas de no haver pogut realitzar la transformació per absència de l'abonat i no poder accedir a la instal·lació, haurà de tallar-se el subministrament de gas i cas de no ser possible, comunicar la prohibició de l?ús del gas fins que no s'efectue la inspecció i transformació per Cegas.  
4ª. El canvi a gas natural haurà de fer-se en el menor temps possible, evitant un tall prolongat del subministrament als usuaris, els quals hauran d'haver estat avisats prèviament.  
En qualsevol cas el servei a gas natural haurà d'anar precedit d'una prova d'estanqueïtat de les instal·lacions comunes dels abonats. Quant a les instal·lacions individuals dels abonats es comprovarà la inexistència de fuga de gas d'acord amb la norma UNE 60-670-93.  
5ª . En finalitzar el canvi a gas natural de cada fase, Cegas informarà el servei territorial d?Indústria i Emergia de fa situació d'aquesta, indicant el nombre d'abonats que han estat transformats a gas natural, com també el nombre d'abonats als quals no ha estat possible per absència, o per existència de defectes en la instal·lació.  
6ª. El servei territorial d?Indústria i Energia controlarà tot el procés de transformació a gas natural de cada fase, bé pels seus propis mitjans, bé exigit la intervenció d'una Entitat d'Inspecció i Control Reglamentari (Enicre).  
7ª. El servei territorial d?Indústria i Energia establirà un control per mostreig estadístic per a comprovar el compliment per part de Cegas dels termes d'aquesta resolució.  
El control comprendrà:  
a) Modificació i adequació de la xarxa de distribució de gas natural.  
b) Existència d'especificacions tècniques de la transformació d'aparells (manuals de transformació).  
c) Estat de les instal·lacions comunes i individuals dels abonats a què s'ha efectuat la transformació i actuació seguida per Cegas en el cas que en la instal·lació inspeccionada estiga tallat el subministrament per existència de detectes o per abisència de l'abonat.  
d) Materials utilitzats en la transformació d'aparells que compleixen les especificacions tècniques dels manuals de transformació.  
e) Realització de les proves d'estanqueïtat.  
Anualment el servei territorial d?Indústria i Energia informarà aquesta direcció general de totes les actuacions efectuades en el canvi de gas natural.  
Contra aquesta resolució que no posa fi a la via administrativa podrà interposar-se recurs ordinari davant el Consell d'Indústria, Comerç i Turisme, en el termini d'un mes comptador a partir del dia de la notificació d'aquesta, d'acord amb el que disposa l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 26 de juliol de 1993.- El Director General: Luis Doménech Bernabéu.